טפרברג הוא יקב משפחתי ותיק, למעשה מדובר ביקב המשפחתי הראשון שהוקם בארץ ישראל בעת החדשה.
ראשיתו של היקב ב-1830, אז הוקם על ידי אברהם, צעיר מאודיסה שנסע ללמוד את סודות היין באוסטריה והגיע לישראל ליישם את הידע שרכש. מאז ועד היום (במשך חמישה דורות) היקב מנוהל על ידי צאצאיו.
המשפחתיות היא ערך יסוד ביקב טפרברג ומהווה חלק בלתי נפרד גם מתפיסת השיווק שלו שמתמקדת בשנים האחרונות במשפחות אמיתיות. לקראת 2019, העיסוק במשפחתיות העמיק עם מהלך חדש שמתרכז במכנה המשותף כמעט לכל המשפחות בנות זמננו - קבוצות הוואטסאפ המשפחתיות.
לקראת המהלך ערכו ביקב טפרברג סקר אודות הרגלי השימוש בוואטסאפ המשפחתי. במסגרת הסקר נשאלו המשתתפים שאלות כגון האם יש לך קבוצת וואטסאפ משפחתית? (כ-84% אחוז מהמשתתפים דיווחו שיש להם לפחות קבוצה אחת, 64% מתוכם דיווחו שיש להם 3 קבוצות משפחתיות או יותר), כמה פעמים אתם משוחחים בקבוצה המשפחתית? (64% השיבו כי הם משוחחים בקבוצת הוואטסאפ המשפחתית לפחות פעמיים בשבוע), איך הייתם מגדירים את קבוצת הוואטסאפ המשפחתית? (10% משעממת, 33% מצחיקה, 34% מעניינת) ועל מה לא תדברו בקבוצה המשפחתית? (19% נושאים רומנטיים, 48% נושאים כספיים, 59% נושאים פוליטיים).
רועי הראל, סמנכ"ל שיווק יקב טפרברג, מציג את המהלך לשנת 2019: "הוואטסאפ המשפחתי"
תוצאות הסקר המעניינות, שהצביעו על המקום המרכזי שתופסות קבוצות הוואטסאפ המשפחתיות בחיינו, הובילו לצעד הבא – הפקת סרטוני אנימציה שמבוססים על שיחות משפחתיות מקבוצות אמיתיות. סרטון אחד מציג סיטואציה דרמטית שבה האב מודיע שהוא עוזב את הקבוצה לאור פרידת ההורים והשני מציג שיחה מצחיקה בין אחים על הסבתא שהצטרפה לפייסבוק.
להשלמת המהלך, יצרו ביקב סדרת בקבוקי יין במהדורה מוגבלת עם תווית ייחודית בשפת האנימציה של הסרטונים ובמרכזה חלונית לבנה שמאפשרת לכל אחד להוסיף טאצ' אישי.
המהלך החדש הושק באירוע מיוחד שכלל מופע של אנסמבל ציפורלה שמתאפיין בהצגת קטעים סטיריים המתכתבים עם המציאות הישראלית. כחלק מהמופע חברי האנסמבל המחיזו שיחות וואטסאפ, ביניהן גם שיחות שנמצאו בטלפון הנייד של אישה מהקהל. ללא ספק, אחד הקטעים המצחיקים שנצפו על בימת התאטרון.